Public procurement notice: Contract Notice
Published: 2025-05-14
Buyer: Изпълнителна агенция „Инфраструктура на електронното управление“
Country: BG
Region: BG411
Contract type: Supplies
Procedure: Open procedure
CPV classification: 32500000 | 32571000 | 50334400 | 72224100: Systems implementation planning services | 79632000
Estimated value: 9766992 BGN
Submission deadline: 2025-06-12
Award criteria: price
EU fund: eu-funds

Technical requirements: Участникът е осъден с влязла в сила присъда за престъпление по чл. 321 или чл. 321а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Участникът е осъден с влязла в сила присъда за престъпление по чл. 301-307 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Участникът е осъден с влязла в сила присъда за престъпление по чл. 209-213 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Участникът е осъден с влязла в сила присъда за престъпление по чл. 108а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Участникъте осъден с влязла в сила присъда за престъпление по чл. 253-260 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)

Eligibility requirements: I. Икономическо и финансово състояние.
За последните три приключили финансови години участниците следва да са реализирали общ оборот, изчислен на база годишните обороти.
Спрямо поставения критерий за подбор, Възложителят поставя следните изисквания за
Минимално ниво: 
Участниците следва да са реализирали общ оборот, изчислен на база годишните обороти в размер на минимум 18 557 300,00 лева.

Важно: под „годишен общ оборот“ следва да се разбира сумата от нетните приходи от продажби по смисъла на Закона за счетоводството.

Документи, чрез които в указаните в закона случаи, се доказва съответствие с посочения критерий за подбор са:
- годишните финансови отчети или техни съставни части, когато публикуването им се изисква съгласно законодателството на държавата, в която участникът е установен и
- справка за общия оборот.
II. Технически и професионални способности.
1. Участникът следва да разполага с персонал и ръководен състав с определена професионална компетентност за изпълнението на поръчката.
Спрямо поставения критерий за подбор, Възложителят поставя следните изисквания за
Минимално ниво:
Участникът следва да разполага минимум със следния персонал и ръководен състав:
1.1. Едно лице на позиция „Ръководител проект“ – със следната професионална компетентност:
- Правоспособност - сертификация за управление на проекти, издадена от Project Management Institute или международно призната организация в областта на управлението на проекти;
- Професионален опит - придобит при управлението/ръководенето на минимум 1 дейност/проект в областта на информационните технологии.
1.2. Три лица на позиция „Експерт по мрежови технологии“ – със следната професионална компетентност:
- Правоспособност - сертификация, издадена от производител (или от оторизиран негов представител) на активно мрежово оборудване, удостоверяваща наличие на компетенция за работа с оборудването на минимум експертно ниво.
- Професионален опит - придобит при участие в изпълнението на минимум 1 дейност/проект включваща инсталиране и/или поддръжка на маршрутизатори.
Под „активно мрежово оборудване“ да се разбира маршрутизатори.
Важно: в случай, че бъде определен за изпълнител, при подписване на договора, за посочените от него лица за позиция „Експерт по мрежови технологии“, конкретният участник ще трябва да докаже, наличие на сертификация, (издадена от производителя на предлаганото от участника активно мрежово оборудване или от негов официален/упълномощен представител, който има изрично предоставени права да сертифицира от името на производителя) доказваща наличие на компетенция за работа с предлаганото за доставка от участника активно мрежово оборудване (маршрутизатори) на минимум експертно ниво.

1.3. Две лица на позиция „Експерт по мрежова сигурност“ – със следната професионална компетентност:
- Правоспособност - сертификация, издадена от производител (или от оторизиран негов представител) на Сензорна защитна стена, удостоверяваща наличие на компетенция за работа в областта на сигурността на мрежата на минимум професионално ниво. 
- Професионален опит - придобит при участие в изпълнението на минимум 1 дейност/проект включваща инсталиране и/или поддръжка на Сензорна защитна стена.
Важно: в случай, че бъде определен за изпълнител, при подписване на договора, за посочените от него лица за позиция „Експерт по мрежова сигурност“, конкретният участник ще трябва да докаже, наличие на сертификация, (издадена от производителя на предлаганата от участника Сензорната защитна стена, или от негов официален/упълномощен представител, който има изрично предоставени права да сертифицира от името на производителя) доказваща наличие на компетенция за работа в областта на предлаганата за доставка от участника Сензорна защитна стена на минимум професионално ниво. 

1.4. Едно лице на позиция „Eксперт по информационна сигурност“ – със следната професионална компетентност:
- Образование - висше, със степен минимум „бакалавър“ в областите „Технически науки“ или „Природни науки, математика и информатика“ или „Сигурност и отбрана” съгласно Класификатора на областите на висше образование и професионални направления, приет с Постановление № 125 на Министерски Съвет от 24.06.2002 г.;
- Професионален опит – придобит при участие в изпълнението на минимум 1 дейност/проект в сферата на информационната сигурност.
1.5. Пет лица на позиция „Експерт по инсталационни дейности“ – със следната професионална компетентност:
- Образование - висше, със степен минимум „бакалавър“ в областите „Технически науки“ или „Природни науки, математика и информатика“, съгласно Класификатора на областите на висше образование и професионални направления, приет с Постановление № 125 на Министерски Съвет от 24.06.2002 г.;
- Професионален опит – придобит при участие в изпълнението на минимум 1 дейност/проект включваща инсталиране и/или поддръжка на ИТ оборудване.
Документите, чрез които в указаните в закона случаи, се доказва съответствие с посочения критерий за подбор са:
- списък на персонала, който ще изпълнява поръчката, и на членовете на ръководния състав, които ще отговарят за изпълнението;
- документи, които доказват професионална компетентност на лицата.
При подаване на оферта участниците декларират съответствие с критерия за подбор чрез представяне на единен европейски документ за обществени поръчки (ЕЕДОП), като посочват относимата информация в част IV „Критерии за подбор“, Раздел В „Технически и професионални способности“, поле „Образователна и професионална квалификация“, се предоставя информация за всеки експерт, предложен за изпълнението на поръчката, както следва:
- двете имена на съответното лице и позицията, която ще заема при изпълнението на обществената поръчка;
- данни за притежаваните сертификати, включително наименование на документа, номер (ако е приложимо), издаващ орган и срок на валидност (когато е приложимо);
- информация за придобитата образователно-квалификационна степен, посочвайки областта, номера и издателя на документа (когато е приложимо);
- данни за изпълнени дейности/проекти, като се посочват клиент/възложител, период на изпълнение и обхват на извършените от експерта услуги.
II. Технически и професионални способности (продължение).
Важно: В конкретния случай, професионалната компетентност е съвкупност от ниво на образование, наличието (притежанието) на документи позволяващи професионалното (специализирано) извършване на определена дейност и наличието на опит придобит при участие в изпълнението на специфични дейности/проекти.
В тази връзка представените доказателства за наличието на професионална компетентност, следва да са четими, ясни, систематизирани, съдържащи  недвусмислена информация, а файловете с доказателства следва да са наименувани, от което да става ясно за тяхното съдържание.
По отношение на опита придобит при участие в изпълнението на специфични дейности/проекти, представените доказателства (например: длъжностни характеристики, трудови/"граждански" договори, подкрепени/потвърдени с референции/декларации от работодатели и/или контрагенти) следва да съдържат ясна информация за броя участия в дейности/проекти (например: начална дата на участието …. крайна дата на участието) и конкретно описание на дейността/проекта (например: служебни/професионални задължения свързани с участието, нарочни заповеди/договори за извършването на конкретни дейности/проекти, извлечения/линк от официални страници на дейността/проекта), от които категорично да става ясно:
	а) колко е опита (брой участия) в изпълнението на специфични дейности/проекти на дадения член на екипа и 
	б) в полето/областта на каква точно дейност/проект е натрупан посоченият професионален опит.
Представянето на доказателства, които не отговарят на поставените по-горе изисквания (например: нечетливи, размазани, бледи, откъслечни, несвързани несистематизирани копия на документи), които възпрепятстват Възложителя безусловно да определи наличието на изискваната професионална компетентност е основание за отстраняване от процедурата (чл. 107, т. 5 от ЗОП).
В случай, че при подписването на договор, участника определен за изпълнител не представи надлежни доказателства, съгласно първоначално поставените условия, Възложителят няма да сключи договор с този участник.

Забележка:
1. Не се допуска едно и също лице да съвместява 2 (две) или повече функции.
2. По отношение на сертификатите: 
- нужните, при подписването на договор сертификати, следва да са валидни към датата, на представянето им.  
- по всяко време след отварянето на заявленията за участие или офертите, както и при подписване на договора, Възложителят би приел и сертификации, които според участника/избраният за изпълнител са еквивалентни на исканите. В този случай, участника/избраният за изпълнител следва да е в състояние да докаже, че представените от него сертификации са еквивалентни на изискваните. 
3. За целите на настоящата процедура, Възложителят възприема следните дефиниции относно нивата на сертификация:
- Под „професионално“ да се разбира средно и надграждащо базовото и най-ниско ниво на познания в областта на сигурността на мрежите – междинно ниво на експертиза според сертификационната политика на съответния производител;
- Под „експертно“ да се разбира високо, задълбочено и надграждащо професионалното ниво на познание в областта на мрежовите технологии – най-високо ниво на експертиза според сертификационната политика на съответния производител.
II. Технически и професионални способности (продължение).
2. Участниците следва да прилагат системи за управление на качеството.
Спрямо поставения критерий за подбор, Възложителят поставя следните изисквания за
Минимално ниво:
Участниците следва да прилагат минимум една Система за управление на качеството по стандарт EN ISO 9001:2015 или еквивалентно с обхват идентичен или сходен с предмета на обществената поръчка.
Под обхват, „сходен с предмета на обществената поръчка“ следва да се разбира предоставяне на технологични решения в сферата на комуникациите.
Документ, чрез който в указаните в закона случаи, се доказва съответствие с посочения критерий за подбор е:
- копие на валиден сертификат по стандарт EN ISO 9001:2015 или еквивалентно, съгласно поставените изисквания.
Обществената поръчка, ще се възложи въз основа на икономически най-изгодната оферта. Икономически най-изгодната оферта ще се определи въз основа на критерия „най-ниска цена“.
На първо място ще бъде класиран участникът, предложил най-ниска обща цена без ДДС за изпълнението на предмета на поръчката, чиято оферта отговаря на предварително поставените условия и критерии за подбор, и за него не са налице основанията за отстраняване от процедурата. Останалите оферти се класират във възходящ ред – от най-ниска цена към най-висока.
Съгласно чл. 197, ал. 1, т. 1 от Закона за обществените поръчки (ЗОП), жалби срещу решението за откриване на процедурата могат да се подават в 10-дневен срок от изтичането на срока по чл. 100, ал. 3 от ЗОП.
Срокът на валидност на офертите е 6 (шест) месеца, считано от крайния срок за получаване на оферти.
В платформата по чл.39а, ал. 1 от ЗОП, съобразно правилата за нейното използване.
Изграждане на резервен защитен интернет възел, система за управление и наблюдение и средства за защита на ЕЕСМ чрез проектиране, доставка, монтаж, конфигуриране, интегриране и въвеждане в експлоатация и поддръжка на комуникационно оборудване /хардуер, софтуер и абонаменти/. Р-ЗИВ трябва да осигурява интернет свързаност до административните структури на територията на Р. България с необходимите технически средства и механизми за управление, наблюдение и защита от кибер атаки и от волуметрични DDoS атаки. Дейностите по инсталация и въвеждане в експлоатация на доставеното оборудване трябва да бъдат извършени от сертифицирани експерти от производителя, с цел осигуряване на гаранционна поддръжка за период от 36 месеца.
Основните цели и обем са:
•	 увеличение на капацитета във всички слоеве на ЕЕСМ:
o	до 400 пъти увеличение на капацитета на преносния слой (от 2 х 1 Gbps на 2 x 400 Gbps);
o	до 200 пъти увеличение на капацитета на агрегиращия слой (от 1 Gbps на 200 Gbps);
o	от 40 до 80 пъти увеличение на капацитета на точките за достъп (от 1 Gbps на 40Gbps/80Gbps).
•	надграждане на Единната електронна съобщителна мрежа (ЕЕСМ) на държавната администрация и разширяване на мрежата до всички 265 общински центрове;
•	осигуряване на защитени киберустойчиви комуникации и “clean pipe”  интернет (защитен от волуметрични DDoS атаки) за нуждите на държавното управление и националната сигурност; 
•	осигуряване на оптичен преносен капацитет до общински центрове и населени места в „бели зони“, в които поради „пазарен провал“ не се предлагат широколентови услуги за гражданите и бизнеса.

Конкретната цел на настоящата поръчка е да бъде изграден резервен защитен интернет възел, система за управление и наблюдение на средствата за защита на единната електронна съобщителна мрежа (ЕЕСМ). В резервният защитен интернет възел да се достави, монтира, конфигурира и въведе в експлоатация последно поколение активно и пасивно оборудване с високо ниво на резервираност на управляващите и на интерфейсните модули, с цел предоставяне на адекватни, надеждни и качествени услуги на потребителите, включително на защитени киберустойчиви комуникации и “clean pipe” интернет за нуждите на държавното управление и националната сигурност.
Изпълнението на поръчката ще допринесе за постигане на целите, заложени в Плана за възстановяване и устойчивост (НПВУ) на Р. България.

Пълно, точно и изчерпателно указание на потребностите на Възложителя и поставените изисквания и условия към участниците/Изпълнителя са посочени в документацията на поръчката и всички приложения и образци към нея, включително и в Техническата спецификация (включително и по отношение на гаранционната поддръжка - раздел раздел V. „Гаранция и гаранционно обслужване/поддръжка" от ТС-я), както и в Решението за откриване на процедурата и настоящото Обявление за поръчка.
NUTS: BG България.
Изпълнението на предмета на поръчката ще се извършва за различни областни администрации разположени на територията на Р. България до 265 общински центрове. Местата на изпълнението на предмета на поръчката са съгласно посоченото в техническата спецификация – Приложение № 1 към документация.

Winner: МИНИСТЕРСТВО НА ОКОЛНАТА СРЕДА И ВОДИТЕ